Canegraa

Canegraa (Canegrate) l'è on comun de 12.160 abitant in provensa de Milan.
 Geografia 
El comun de Canegraa gh'ha minga de frazion, ma 'l sa dividi in contradi o quarter:
 Center, o Contrada de l'Assunta, center vecc e coltural del comun.
 Contrada Baggina, pussee lontan da la stazion sina a Bust Piccoal, el pussee grandi dei contradi vecci, a volt consideraa come on second center;
 Pussee moderno e residanzial, Val Verde, miss pussee lontan da la stazion vicin al parch del Roccol e Ravell de Parabiagh.
 Contrada da Santa Colomba, sittada sù costa Legnan;
 Contrada di Cassinetti, longh Olona e de fianch a San Vittor.
 Etimologia 
Anca se gh'è on'etimologia comun, chella del stemma de Canegraa (can dieter la graa), el nomm del comun gh'ha nò atinenza né coi can, men che cont i graa. El suffiss -aa l'è present in tanti toponim lombard. Forsi l'etimologia l'è Cà Negraa. On'altra possibilità de l'origin del nomm l'è la derivazion dal nomm latin "Cannetulae", derivant d eon alter nomm latin, "Cannicum", col regordà la caratteristiga ambiental de on quai temp innanz. Alter disen che la radis celtiga "Cannicus" l'è la derivazion del nomm: per i storigh, perchè gh'hann retrovaa reperti celitigh.
 Loeugh d'enteress 
 Ces 
 Cesa Parrocchial S. Maria Assunta
 Cesa de Santa Colomba
 Cesetta de Sant Antoni
 Cesa antiga Parrocchial de S. Maria Assunta
 Palazz e villi 
 Palazz Visconti
 Villa Gallarati
 Trasport e mobilità 
 Straa e autostraa 
A Legnan g'he 'l pussee tacaa access a l'autostraa A8, inveci a Rò gh'è l'access per la A4. La SS33 del Sempion l'è facilment raggiungibil in poeucch minutt.
 Stazion 
La stazion de Canegraa l'è in sù la direttris 4 Milan-Vares-Port Ceresi di Ferrovii Statai. A la stazion de Canegraa el ferma ol treno suburban che 'l collega Vares a Trevili, cont passagg in del passant ferroviari de Milan.

 Servizzi da Corriera 
 Atinom:Linea Bust Piccoal, Parabiagh, Canegraa, Legnan.
 STIE:Linea Parabiagh, Canegraa, Legnan.

 Coltura 
 Struttur per l'istruzion e la formazion 
 Asilo Nido "1...2...3...stella", Via Dei Partigiani
 Scuola materna paritaria "G. Gaio", Via Cottolengo
 Scuola dell'Infanzia "G. Rodari", Via Asiago
 Scuola primaria "A. Moro", Via Redipuglia
 Scuola secondaria di 1° grado "A. Manzoni", Via XXV Aprile
 Liceo scientifico "Cavalleri" (sede distaccata), Via Dei Partigiani
 Scuola di Musica "Niccolò Paganini" sede di Canegrate,Via Manzoni
 Corpo Musicale Cittadino Via E.Toti (Presso Scuola Secondaria)
 Cinema 
 Auditorium "San Luis"
 Event, fest, fer 
 La prima settemana de Settember a Canegraa gh'è la Mostra Mercaa in del Polo Fieristico Ex-Borletti e 'l lunedì dopo i attività storighi e non de Canegraa sa riunissen e fann i "bancarelle" per i vii in center. In da la settemana de festa, i famili antighi de Canegraa fann la Torta Negra.
 Hinn frequentaa anca la Sagra del Pess e la festa da la contrada Baggina, in del center par i vecc, e la Festa di Cassinetti de fianch a l'Olona.
 Natura 
 I bosch e i praa in Baggina e Val Verde se integran in del Parch Agricol Sovracomunal del Roccol, che 'l catta dent anca bosch a Nervian, Parabiagh, Casorezz, Bust Piccoal e Arlun. El defend la natura e 'l se preved on'estension fin al parch del WWF de Vanzagh.
 L'è dree a formàss el Parch Sovracomunal de Molin, che 'l partiss dal Castell de Legnan e 'l va giò longh el cors de l'Olona.
 Sport 
 Struttur 
 Centro Sportivo “S. Pertini”, Via Terni
 Centro Sportivo “Falcone e Borsellino”, Via Toti
 Tensostruttura, Via dei Partigiani
 Centro sportivo “Don Milani”, Via Toti n. 67
 Personalità ligaa a Canegraa 
In Canegraa l'è nassuu in del 1861 el senator Felice Gajo, imprenditor brillant e politigh. Hinn dedicaa a lù la piazzetta davant a la Parrochial noeuva e la via de fianch.
 Evoluzion demografega 

L'andament del numer di abitant del comun de Canegraa l'è mostraa in la tabella chi de sotta:

Categoria:Comun de la cità metropolitana de Milan
Categoria:Comun de la Piev de Legnan
Categoria:Comun de la Piev de Parabiaa